ניר בן ארצי

ניר בן ארצי (נולד בשנת 1957) הוא מנהיג רוחני המתגורר במושב תלמים ומפעיל את עמותת "תאיר נרי". בן ארצי עוסק בקבלה ובגאולה, וטוען שהוא מחזיק ביכולות על-טבעיות<ref></ref>.

== ראשית חייו ==
בן ארצי נולד במושב תלמים למשפחת בוכריץ, שעלתה לישראל מהאי ג'רבה, תוניסיה. הוא למד בבית הספר במושב ולאחר מכן בפנימייה הדתית בכפר בתיה אך לא השלים את לימודיו התיכוניים. הוא שירת בצבא זמן קצר, השתחרר בגיל 19 והתחתן עם איריס (אז בת 18). הם הורים לארבעה ילדים.

בן ארצי התפרסם כשהיה נהג טרקטור בגוש קטיף, וסופר עליו כי הוא בעל יכולות על-טבעיות, כגון ידיעה היכן נמצאת צנרת תת-קרקעית. בהמשך עבר לעבוד בחנות למוצרי טבע באשקלון שהייתה בבעלות אחיו וסופר עליו שצפה מראש את פיגועי 11 בספטמבר. הוא צבר חסידים שהעריצו את יכולותיו והקים את עמותת "תלמי גאולת עם ישראל".

== התנגדות ציבורית ==
כמה רבנים יצאו נגד בן ארצי, ובהם הרב אליהו בקשי דורון, הרב בן ציון מוצפי, הרב יגאל קמינצקי והרב יוסף קאפח. הרב שלמה אבינר פרסם ספר המזהיר מפני "אדמו"רים מזויפים" הרומז לבן ארצי אך איננו מזכיר את שמו במפורש. רבנים אחרים תמכו בו, בהם הרב שמואל אליהו<ref></ref> הרב מאיר מזוז, רב שכונת רמת-אשכול בירושלים<ref></ref> והרב יוסף ישר רבה של עכו<ref></ref> ועוד<ref></ref>.

ביולי 1999 הגיש בן ארצי תביעה בבית הדין הרבני הגדול נגד הרב אבינר על סך מיליון ש"ח באשמת הוצאת דיבה. הרב אבינר הגיש עם הרב יגאל קמינצקי כתב תביעה נגדי על סך 2.7 מיליון ש"ח לאותה ערכאה ובו הואשם בן ארצי בהתחזות (למשיח), מעשים מגונים, הונאה, סחיטה ועבירות נוספות. בפברואר 2000 הגיעו שני הצדדים לפשרה בפני בית הדין ובה סוכם על כמה סעיפים האוסרים על בן ארצי להתחזות למשיח ולהתערב בעניינים שאינם ממקצועו (כגון רפואה וחיי נישואים). ערעור של בן ארצי לבית הדין לא התקבל.

== פרשת היעלמותו ==
בשנת 2005 הפסיק בן ארצי להיראות בציבור ומאמיניו קיבלו מסרים בשמו, לכאורה, דרך מנהלי העמותה. ביום 4 באוגוסט 2008 הופיע בן ארצי וטען כי מנהלי העמותה שלו ובעלי השליטה בכספיה (שמואל שוקרון, שמעון קטורזה, צבי ויצמן ומיכה פטיטו) חטפו אותו וכלאו אותו במשך שלוש שנים. לטענתו הם כלאו אותו במספר דירות בטבריה, בתנאים גרועים, הורו לחסידיו הוראות מומצאות בשמו וכעת הם מחזיקים בכספי העמותה ובנכסיה. לדבריו הם הכריחו אותו לפברק מכתב שבו הוא מייחס לעצמו סטיות מיניות והפרעות נפשיות.

לגרסת מנהלי העמותה, ביקש בן ארצי עזרה מהם על מנת להתמודד עם מחלת נפש קשה ממנה סבל בלי להיחשף לציבור. המנהלים עזרו לו להסתתר והעלימו את הידיעה כדי שלא להסב נזק לעמותה ולפעילות הציבורית שסביבה. מנהלי העמותה פרסמו קטעים לכאורה ממכתביו של בן ארצי, המתארים מעשי פדופיליה, ניצול מיני של חברי הקהילה וזואופיליה.

בפברואר 2013 הורשעו הארבעה בבית המשפט המחוזי בבאר שבע בעסקת טיעון בעבירה של קבלת דבר במרמה. על כל אחד מהם הוטלו חמישה חודשי עבודות שירות, מאסר על תנאי ופיצוי לבן ארצי בסך 10,000 ש"ח כל אחד.

ביולי 2015 נתן בית המשפט המחוזי בבאר שבע תוקף של פסק דין להסכם פשרה שלפיו ישלמו שלושה מן החוטפים פיצוי של 700 אלף ש"ח לתלמידי הרב ניר בן ארצי, רעיה שטראוס, ואברהם משה מרגלית. כמו כן נקבע כי עליהם למסור מכתב חרטה על כך שקיבלו מהתובעים תרומות ניכרות על סמך מסרים פיקטיביים שמסרו להם בשמו של בן ארצי.

פרשת ההיעלמות שימשה השראה לסרט הקולנוע הישראלי "פלאות" (2013).

== מוסדות ==
מוסדותיו של בן ארצי במושב תלמים כללו מפעל חסד, ישיבה גבוהה, מכון לחוזרים בתשובה, מכון להכשרת רבנים, מדרשה תורנית לנשים, גני ילדים ובית ספר. ברחבי הארץ החזיקה העמותה עוד כעשרה בתי מדרש. 

לעמותה, שהופעלה באמצעות שמואל שוקרון, שמעון קטורזה, מיכה פטיטו וצבי ויצמן, נתרמו מיליוני שקלים מדי שנה על ידי בעלי הון המקורבים לבן ארצי. בשנת 2012 העריך העיתון פורבס כי שווי מוסדותיו הוא כמאה מיליון ש"ח. על חוג מקורביו נמנו אישים כמו רעיה שטראוס, גליה אלבין ופרופסור יעקב נאמן.

לאחר חשיפת פרשת היעלמותו, הוציאו מנהלי העמותה את בן ארצי מהשותפות בה, והפסיקו את התקציבים לישיבותיו במושב תלמים ובטבריה. בשל חשיפת שחיתויות לכאורה בניהול העמותה, שופטת בית המשפט בבאר שבע קבעה בחודש מרץ 2009 שיש להטיל הגבלות על הוצאות הכספים, ויש למנות חוקר שיחקור את התנהלותה. במקביל, הוקמה על ידי בן ארצי ותומכיו העמותה "תאיר נרי" התומכת בישיבה בתלמים.

==לקריאה נוספת==
*איתן כלפה, תנועת "תלמי גאולת עם ישראל": כריזמה אישית, מנגנונים פסיכולוגים והקשר סוציו-תרבותי ופוליטי בקהילה משיחית בישראל, מנחים: יורם בילו ועמיה ליבליך - המחלקה לפסיכולוגיה באוניברסיטה העברית, 2003

==קישורים חיצוניים==
* [http://www.tairneri.co.il/ אתר עמותת תאיר נרי] בנשיאות ניר בן ארצי
* "תעלומת הרב הנעלם״ [http://reshet.tv/11608.aspx כתבת טלוויזיה מפורטת של לוי זיני], המציגה את סיפור חטיפת הרב ניר בן ארצי על כל עדויותיו במלואו, שודרה במוצ"ש, 17 במרץ 2009
*[https://www.youtube.com/watch?v=m-9ROSeoaqg "תעלומת הרב הנעלם"] עם כתוביות באנגלית (Youtube).
 ״The mystery of the disappearance of the Rabbi". Investigative report broadcast on Channel 2 on Saturday night, Tishrei 17/10/2009, presents the full kidnapping story of Harav by his closest assistants, and how he managed to survive over three years.
* [https://web.archive.org/web/20120901181043/http://rabbi-nir-ben-artzi.com/ הרב ניר בן ארצי], אתר שהקים חסיד של בן ארצי, עתיר סרטונים וקישורים
* [http://www.bhol.co.il/forum/topic.asp?topic_id=1605052&forum_id=771 משיח על טרקטור לבן], אבישי בן-חיים, nrg מעריב, 3 באוקטובר 2005
* 
* 
* 
* [https://www.inn.co.il/tags/הרב_ניר_בן_ארצי/ כל הכתבות על הרב ניר בן ארצי], באתר ערוץ 7
פרשת היעלמותו:
* 
* 
* [http://news.nana10.co.il/Article/?ArticleID=624756&TypeID=1&sid=126 כתבה בערוץ 10] ששודרה ב-21 מרץ 2010 בנושא העלמות הרב הסיפור האמיתי.
* ברוך קרא ודניאל חג'בי, [http://news.nana10.co.il/Article/?ArticleID=624756&sid=126 כתבה על ניר בן ארצי], ערוץ 10, 21 במרץ 2009
* 
* 
* 
* 
* ניסים בן חיים, [https://www.kikar.co.il/176248.html חוטפי הרב ניר בן ארצי ישלמו 700 אלף ש"ח לרעיה שטראוס ולבעלי 'אושר עד׳], באתר כיכר השבת, 9 ביולי 2015
* [http://news.nana10.co.il/Article/?ArticleID=624756&TypeID=1&sid=126 כתבה בערוץ 10] ששודרה ב-21 מרץ 2010 בנושא העלמות הרב הסיפור האמיתי.
* 
* 

==הערות שוליים==

קטגוריה:אנשי דת ישראלים
קטגוריה:ישראלים שנחטפו
קטגוריה:בוגרי כפר הנוער כפר בתיה
קטגוריה:אנשי המושב
קטגוריה:ישראלים שנולדו ב-1957